  Туспуктэм:: Россиысь биатлонистъёслэн огазеясконзылэн пресс-службаез Майя Бывальцева 26-тӥ тулыспалэ Россилэн чемпионатэз улсын «Ижевская винтовка» ӵошатсконын бадӟым масс-стартъёс ортчизы. Ижкарысь Ильназ Мухамедзянов зарни медаль утӥз. 15 иськемез ортчыны Ильназлы 41 минут 24,5 секунд кулэ луиз, 20 мишень пӧлысь куиньзэ ворсатэк кельтӥз. Азвесь медаль Иван Колотов утӥз (+21.2 (3)). Спортсмен Красногорск ёросын вордскиз, но Пермь шаерлэн командаяз пыре. Кунетӥ интыын – Москва улосвылысь Михаил Первушин (+31.0 (1)). Тодэ вайытом, 23-тӥ тулыспалэ нимаз бызьылонъёсын Ильназ Мухамедзянов кыкетӥ инты басьтӥз. Ватсалом, 25-тӥ тулыспалэ суперпасьютын Ижкарын вордскем Алекссандр Поварницын вормиз, та дыре спортсмен Тюмень улосвыл понна ӵошатске. Тегъёс: Биатлон Ижевскаявинтовка Ижкар Спорт Удмуртия  